b'\n_START_ARTICLE_\nGentle on My Mind\n_START_PARAGRAPH_\n"Gentle on My Mind" er en komposition af John Hartford fra 1967, der selv indspillede sangen p\xc3\xa5 plade og med Felton Jarvis som producer._NEWLINE_Sangen vandt to Grammy Awards i 1968. John Hartford selv fik en for \'Bedste Fremf\xc3\xb8ring af en Folkesang\' og den anden gik til Glen Campbell for \'Bedste Country & Western Solo Sang\' for hans indspilning af sangen. Det er i \xc3\xb8vrigt Glen Campbells version, der har f\xc3\xa5et st\xc3\xb8rst udbredelse af de to.\n_START_SECTION_\nElvis Presleys version\n_START_PARAGRAPH_\nElvis Presley brugte, ligesom Hartford havde gjort, Felton Jarvis som producer, da han lavede sin version af "Gentle on My Mind". Elvis var i studiet to gange, f\xc3\xb8r han var tilfreds med resultatet, s\xc3\xa5 b\xc3\xa5de 14. januar og 20. januar 1969 knytter sig til optagelserne, der fandt sted i American Studios i Memphis._NEWLINE_Elvis Presleys udgave blev udsendt p\xc3\xa5 albummet From Elvis in Memphis i maj 1969.'